b'\n_START_ARTICLE_\nGiovanni\n_START_PARAGRAPH_\nGiovanni yra fiktyvus vampyr\xc5\xb3 klanas White Wolf leid\xc5\xbeiamame vaidmen\xc5\xb3 \xc5\xbeaidime Vampire: The Masquerade._NEWLINE_Giovanni yra kil\xc4\x99s i\xc5\xa1 vienos Venecijos pirkli\xc5\xb3 \xc5\xa1eimos ir iki \xc5\xa1iol vadinasi jos pavarde. Dabartiniais laikais klanas naujus narius renkasi ne tik i\xc5\xa1 \xc5\xa1eimos nari\xc5\xb3, ta\xc4\x8diau visa vald\xc5\xbeia vis dar yra Giovanni \xc5\xa1eimos rankose. Nauji nariai paprastai parenkami d\xc4\x97l kokios nors susidom\xc4\x97jimo mirtimi i\xc5\xa1rai\xc5\xa1kos: darbas kapin\xc4\x97se ar morge, savaranki\xc5\xa1kas nekromantijos studijavimas ar net nekrofilija. Kadangi vampyrais dar netapusi \xc5\xa1eimos dalis nori i\xc5\xa1saugoti \xe2\x80\x9egryn\xc4\x85\xe2\x80\x9c krauj\xc4\x85, tarp Giovanni da\xc5\xbeni incesto atvejai._NEWLINE_Kaip ir Ventrue, tai yra milijardieri\xc5\xb3 klanas._NEWLINE_Giovanni klanas nepriklauso jokiai sektai ir u\xc5\xbesiimin\xc4\x97ja nekromantija. Taip vadinasi ir jo i\xc5\xa1skirtin\xc4\x97 disciplina._NEWLINE_\xc5\xa0is klanas atsirado i\xc5\xa1 Kapadokijie\xc4\x8di\xc5\xb3 vampyr\xc5\xb3. Kapadokijie\xc4\x8diai (sutinkami \xc5\xbeaidime Vampire: The Dark Ages) taip pat u\xc5\xbesiimin\xc4\x97jo su mirtimi ir mirusiaisiais susijusiu okultizmu. Pats klano vyriausiasis \xc4\xaftrauk\xc4\x97 Giovanni \xc5\xa1eimos vyriausi\xc4\x85j\xc4\xaf \xe2\x80\x93 August\xc4\x85 Giovanni \xe2\x80\x93 \xc4\xaf vampyrus, ir netrukus \xc5\xa1eima \xc4\xafvykd\xc4\x97 perversm\xc4\x85, nu\xc5\xbeud\xc4\x97 Kapadokijie\xc4\x8di\xc5\xb3 antediluvian\xc4\x85 ir per\xc4\x97m\xc4\x97 klan\xc4\x85._NEWLINE_Giovanni silpnyb\xc4\x97 \xe2\x80\x93 ypa\xc4\x8d skausmingas \xc4\xafkandimas. J\xc5\xb3 aukos mir\xc5\xa1ta dvigubai grei\xc4\x8diau.'